
3.pielikums 
Nolikuma 1.pielikumam “Tehniskās specifikācijas” 

Eglīšu un egļu piegādes prasības 

1. Eglīšu piegāde centrālajai eglei Hercoga Jēkaba laukumā:
1.1. Pretendentam jānodrošina eglīšu un egļu zaru piegāde atbilstoši Tehnisko specifikāciju 3. pielikumam un attiecināmo normatīvo aktu prasībām.
1.2. Piegādātās eglītes un zari tiks izmantoti pilsētas lielās Ziemassvētku egles veidošanai, nostiprinot tās speciālā egles metāla konstrukcijā.
1.3. Pretendentam ir tiesības uz piegādājamo eglīšu ieguvi, ko var apliecināt ar dokumentu par īpašuma vai valdījuma tiesībām uz mežu vai ciršanas apliecinājumu, vai citu attiecināmu dokumentu.
1.4. Pasūtītāja kompetentie speciālisti pārliecinās dabā par eglīšu atrašanās vietu, to apjomu un atbilstību kvalitātes prasībām. Piedāvātās egles, kas ir atbilstošas Pasūtītāja noteiktajām prasībām, Pasūtītājs marķē ar speciālu krāsu. Marķējums neakceptē, ka egles tiks atzītas par atbilstošām kvalitātes prasībām to pieņemšanas brīdī.
2. Veicamo piegāžu apjomi, apraksts un kvalitātes prasības:
2.1. Egles vainaga augstums ir jāmēra no pirmā zaru mietura līdz pēdējam zaru mieturim. Zem pirmā zaru mietura ir jābūt vismaz 60cm atzarota stumbra, kas ir nepieciešams egles nostiprināšanai.
2.1.1. Tabulas 7. un 8. pozīcijā norādītajām eglēm ir jābūt formētām.
2.2. Eglēm ir jābūt marķētām, uz marķējuma norādot to augstumu.
2.3. Eglīšu un egļu zaru izmēri un skaits:
Tabula
	Nr. p.k.
	Eglīšu vainaga augstums (m)
	Eglīšu zaru vainaga projekcijas diametrs (m)
	Skaits (gab.)

	
	Centrālā egle

	1.
	3,5 
	1,6 – 1,8
	5

	2.
	4,5
	1,8 – 2,0
	6

	3.
	5,5
	2,5 – 3,0
	10

	4.
	6,5
	3,0 – 3,5
	14

	5.
	8
	3,0 – 3,5
	6

	6.
	Egļu zari aptuveni 1,5 m gari
	50

	
	Egle Driksas ielas gājēju promenādē 
	

	7.
	5,5 (formēta)
	2,5 – 3,0
	1

	
	Egle Uzvaras ielā 51

	8.
	4,5 (formēta)
	1,8 – 2,0
	1



2.4. Eglīšu piegāde:
2.4.1. Eglītes un zari jāpiegādā Jelgavā, Hercoga Jēkaba laukumā (Krišjāņa Barona iela 1).
2.4.2. Piegāde jāveic tā, lai nodrošinātu pilnībā pabeigtu centrālās egles noformējumu līdz 2025. gada 27. novembrim, bet ne ātrāk kā 2025. gada 19. novembrī:
2.4.2.1. Ja piegāde tiek organizēta ar vairākiem piegājieniem, tad pirmajā kravā ir jāpiegādā Tabulas 1., 2. un 3. pozīcijā norādītās egles (eglēm jābūt ar atsevišķu marķējumu).
2.4.3. Egļu un zaru izkraušanu nodrošina Pretendents. Egles jānovieto septiņās atsevišķās kaudzēs, šķirojot tās pēc augstuma un kvalitātes atbilstoši Tabulai.
2.4.4. Egles, kuras plānots eksponēt Driksas ielas gājēju promēnādē un Uzvaras ielā 51 attiecīgi jānogādā un jāuzstāda norādītajās adresēs. 
2.5. Piegādātām eglītēm ir jāatbilst šādām minimālajām prasībām:
2.5.1. eglīšu zaru vainaga veidojumam jābūt simetriskam;
2.5.2. eglēm un egļu zariem jābūt ar tumši zaļām, veselām skujām (nedrīkst būt nodzeltējušas, slimas ar skujbiri);
2.5.3. egles un egļu zari nedrīkst būt bojāti (aizlauzti, nolauzti, ar sausiem sīkajiem zariņiem);
2.5.4. piegādātajām eglēm jābūt ar krāsas marķējumu, ko ir veicis Pasūtītāja atbildīgais speciālists. Izņemot, ja uz piegādes brīdi marķēta egle ir zaudējusi savas kvalitātes īpašības, tad Pretendents to aizvieto ar egli, kas atbilst Tehniskajā specifikācijā noteiktajām kvalitātes prasībām.
3. Līguma izpildes un garantijas nosacījumi:
3.1. Piegādes izpildi kontrolē Pasūtītāja atbildīgais pārstāvis.
3.2. Eglīšu piegādi Pasūtītājs pieņem, parakstot pieņemšanas – nodošanas aktu, pēc visa līgumā paredzētā apjoma saņemšanas.
3.3. Gadījumā, ja konkrētā Preces partijas piegāde izpildīta nekvalitatīvi, Pretendents veic nekvalitatīvās Preces nomaiņu līgumā noteiktajā kārtībā.

